கேள்வி: அருணா லாமா - சுயசரிதை குறித்து விரிவாக சொல்லுங்கள்.
பதில்: அருணா லாமா 1945 செப்டம்பர் 9 ஆம் தேதி பிரித்தானியாவின் இந்தியப் பேரரசு டார்ஜீலிங் உள்ள கூம் பஹாரில் நேபாள பெற்றோர்களான சூர்யா பகதூர் லாமா மற்றும் சன்மயா லாமா ஆகியோருக்கு பிறந்தார். இவரது மாமா சி.பி. லாமா 7 வயதிலிருந்தே இவரைப் பாடத் தூண்டினார். 1956ஆம் ஆண்டில் தனது 11 வயதில் கோர்கா துகா நிவாரக் சம்மலன் ஏற்பாடு செய்த இசை போட்டியில் வென்றார். பின்னர் ஒருபோதும் இவர்ரது வாழ்க்கை திரும்பிப் பார்த்ததில்லை. நேபாளி இசையின் முக்கியஸ்தர்களில் ஒருவரான அம்பர் குருங், 1958 முதல் பாடுவதில் இவரை வளர்த்தார். அருணா லாமா தனது பள்ளிப்படிப்பை ஜல்பஹார் முங்பூ தொடக்கப்பள்ளியிலும், டார்ஜிலிங்கின் புனித தெரசா பள்ளியிலும் செய்தார். டார்ஜிலிங் அரசுக் கல்லூரியில் கலைகளில் பட்டப்படிப்பை முடித்தார். 1963 ஆம் ஆண்டில், அருணா லாமா மற்றொரு நேபாளி இசைக்கலைஞரான சரண் பிரதான் என்பவரை மணந்தார். 1974 ஆம் ஆண்டில், இவரின் கணவர் இறந்துவிட்டார், மேலும் இவர் தனது இரண்டு குழந்தைகளான சப்னா (பிரதான்) தாபா மற்றும் சுப்ரீத் ராஜ் பிரதான் ஆகியோருடன் இருந்தார். புனித அல்போன்சஸ் பள்ளியில் (1965) உதவி ஆசிரியராகப் பணிபுரிந்த இவர், அவர்களை வளர்க்க கடுமையாக உழைத்தார். இறுதியாக டார்ஜிலிங்கில் உள்ள பட்டியல் சாதி மற்றும் பழங்குடியினர் நல அலுவலகத்தில் 1998 ஆம் ஆண்டு வரை பணிபுரிந்தார். இவர் தனது வாழ்க்கையின் இறுதி வரை தனது எல்லா போராட்டங்களுடனும் கூட தொடர்ந்து பாடிக்கொண்டிருந்தார்.